wickkiey/tamil-wikipedia-chunked huggingface dataset:
# ஐதரோபெராக்சைடு

## பயன்கள்

### வளையயெக்சேன் மற்றும் கேப்ரோலாக்டோன் உற்பத்தி

தொழில்துறையில் ஐதரோபெராக்சைடுகள் பல கரிம சேர்மங்களின் உற்பத்தியின் போது இடைநிலைகளாகும். எடுத்துக்காட்டாக, வளையயெக்சேன் கோபால்ட்டு வினையூக்க ஆக்சிசனேற்ற வினையினால் வளையயெக்சனோனாக மாறியது:  
:C<sub>6</sub>H<sub>12</sub> + O<sub>2</sub> → (CH<sub>2</sub>)<sub>5</sub>CO + H<sub>2</sub>O  
பல வண்ணப்பூச்சுகள் மற்றும் சாயங்களில் காணப்படும் உலர்த்தும் எண்ணெய்கள் ஐதரோபெராக்சைடுகளை உருவாக்குவதன் மூலம் செயல்படுகின்றன.
# ஐதரோபெராக்சைடு

## பயன்கள்

### வளையயெக்சேன் மற்றும் கேப்ரோலாக்டோன் உற்பத்தி

#### ஆக்கு செயல்முறைகள்

அல்லைலிக்கு மற்றும் பென்சைலிக்கு சேர்மங்களில் உள்ள C−H பிணைப்புகள் குறிப்பாக ஆக்சிசனூட்ட வினையால் பாதிக்கப்படுகின்றன. இத்தகைய வினைத்திறன் தொழில்ரீதியாக பெரிய அளவில் பீனால் உற்பத்திக்கும் கியூமின் செயல்முறை அல்லது ஆக்கு செயல்முறை மூலம் அதன் கியூமின் மற்றும் கியூமின் ஐதரோபெராக்சைடு இடைநிலைகளுக்கும் பயன்படுத்தப்படுகிறது. இத்தகைய வினைகள் இயங்குருபு துவக்கிகளை நம்பியிருக்கின்றன. அவை ஆக்சிசனுடன் வினைபுரிந்து ஒரு இடைநிலையை உருவாக்குகின்றன. இது பலவீனமான C-H பிணைப்பிலிருந்து ஐதரசன் அணுவைச் சுருக்குகிறது. இதன் விளைவாக வரும் இயங்குருபானது O2 ஐ பிணைத்து ஐதரோபெராக்சைடை (ROO.) கொடுக்கிறது. இது H-அணு சுருக்கத்தின் சுழற்சியைத் தொடர்கிறது.
# ஐதரோபெராக்சைடு

## தயாரிப்பு

### தன்னாக்சிசனேற்றத் தயாரிப்பு

வணிக ரீதியாக முக்கியத்துவம் பெற்ற பெராக்சைடுகள் தன்னாக்சிசனேற்ற வினையின் மூலம் உற்பத்தி செய்யப்படுகின்றன. தன்னாக்சிசனேற்ற வினை என்பது நீரகக்கரிமத்துடன் ஆக்சிசன் நேரடியாக வினையில் ஈடுபடும் வினையாகும். ஒப்பீட்டளவில் பலவீனமான C-H பிணைப்பிலிருந்து ஐதரசன் அணுவின் சுருக்கத்துடன் இந்த இயங்குருபு வினை தொடங்குகிறது. மூவினைய பியூட்டைல் ஐதரோபெராக்சைடு கியூமின் ஐதரோபெராக்சைடுகள் மற்றும் எத்தில்பென்சீன் ஐதரோபெராக்சைடுகள் உள்ளிட்ட முக்கியமான ஐதரோபெராக்சைடுகள் இந்த வழியில் தயாரிக்கப்படுகின்றன.:  
:R-H + O<sub>2</sub> → ROOH  
:  
டை எத்தில் ஈதர், டை ஐசோபுரோப்பைல் ஈதர், டெட்ரா ஐதரோபியூரான், 1,4-டையாக்சேன் போன்ற பொதுவான ஈதர்களிலும் தன்னாக்சிசனேற்ற வினைகள் நடைபெறுவது காணப்படுகிறது. டை எத்தில் ஈதர் இங்கு விளக்கப்பொருளாகும். இத்தகைய சேர்மங்களை காய்ச்சி வடிகட்டும்போது கடுமையான வெடிப்புகள் நிகழும்.
:C<sub>2</sub>H<sub>5</sub>OCH=CH<sub>2</sub> + H<sub>2</sub>O<sub>2</sub> → C<sub>2</sub>H<sub>5</sub>OCH(OOH)CH<sub>3</sub>
# ஐதரோபெராக்சைடு

## தயாரிப்பு

### ஐதரசன் பெராக்சைடிலிருந்து

ஐதரசன் பெராக்சைடைப் பயன்படுத்தி பல தொழில்துறை பெராக்சைடுகள் தயாரிக்கப்படுகின்றன. ஆல்டிகைடுகள் மற்றும் கீட்டோன்களுடனான வினைகள் நிலைமைகளைப் பொறுத்து தொடர்ச்சியான சேர்மங்களை உருவாக்குகின்றன.  
C=O இரட்டைப் பிணைப்பில் ஐதரசன் பெராக்சைடு சேரும் குறிப்பிட்ட சில வினைகள்:
:R<sub>2</sub>C=O + H<sub>2</sub>O<sub>2</sub> → R<sub>2</sub>C(OH)OOH  
சில வினைகளில் இந்த ஐதரோபெராக்சைடுகள் வளைய டைபெராக்சைடுகளாக மாற்றப்படுகின்றன:  
:[R<sub>2</sub>C(O<sub>2</sub>H)]<sub>2</sub>O<sub>2</sub> → [R<sub>2</sub>C]<sub>2</sub>(O<sub>2</sub>)<sub>2</sub> + 2 H<sub>2</sub>O  
இந்த ஆரம்ப கூட்டுவிளைபொருள் இரண்டாவது சமமான கார்பனைலுடன் சேர்த்தல்:
:R<sub>2</sub>C=O + R<sub>2</sub>C(OH)OOH → [R<sub>2</sub>C(OH)]<sub>2</sub>O<sub>2</sub>
மேலும் ஆல்ககால் குழுக்கள் இடப்பெயர்ச்சி செய்தல்:  
:[R<sub>2</sub>C(OH)]<sub>2</sub>O<sub>2</sub> + 2 H<sub>2</sub>O<sub>2</sub> → [R<sub>2</sub>C(O<sub>2</sub>H)]<sub>2</sub>O<sub>2</sub> + 2 H<sub>2</sub>O  
முப்பீனைல் மெத்தனால் ஐதரசன் பெராக்சைடுடன் வினைபுரிந்து வழக்கத்திற்கு மாறாக நிலையான ஐதரோபெராக்சைடை அளிக்கிறது.
# ஐதரோபெராக்சைடு

## தயாரிப்பு

### இயற்கையாகத் தோன்றும் ஐதரோபெராக்சைடுகள்

பல ஐதரோபெராக்சைடுகள் கொழுப்பு அமிலங்கள், இசுடீராய்டுகள் மற்றும் டெர்பீன்களிலிருந்து பெறப்படுகின்றன. இந்த இனங்களின் உயிரியக்கவியல் நொதிகளால் பெரிதும் பாதிக்கப்படுகிறது.
# பீகார் வேளாண்மைப் பல்கலைக்கழகம்

**பீகார் வேளாண்மைப் பல்கலைக்கழகம்** என்பது பீகார் மாநில அரசாங்கத்தின் கீழ் உள்ள ஒரு தன்னாட்சி நிறுவனம் ஆகும். இது 5 ஆகத்து, 2010-ல் இந்திய வேளாண் ஆராய்ச்சி குழுமத்தின் (ICAR) கீழ் பீகாரின் பாகல்பூர் மாவட்டத்தில் உள்ள சபோரில் நிறுவப்பட்டது. இது தற்போது பீகார் விவசாயக் கல்லூரியில், மாநிலத்தின் பழமையான மற்றும் விவசாயக் கல்லூரியான சபோர் வளாகத்தில் அமைந்துள்ளது.
# பீகார் வேளாண்மைப் பல்கலைக்கழகம்

## விவசாய அறிவு பரப்புதல் அமைப்பு

பீகார் வேளாண்மைப் பல்கலைக்கழகம் விவசாயத் துறையில் ஆராய்ச்சி மற்றும் விரிவாக்க நடவடிக்கைகளில் ஈடுபட்டுள்ளது. பல்கலைக்கழகத்தில் மேற்கொள்ளப்பட்ட ஆராய்ச்சியைப் பீகார் விவசாயிகளுக்கு விரிவுபடுத்தும் வகையில், புதுதில்லியில் உள்ள உலக மேம்பாட்டு அறக்கட்டளையுடன் "விவசாயம் அறிவுப் பரவல் அமைப்பு" என்ற திட்டத்தைச் செயல்படுத்த ஒப்பந்தத்தில் கையெழுத்திட்டது. இந்தத் திட்டமானது, தகவல் தொழில்நுட்பம் மற்றும் காணொளி காட்சி மாநாடு மூலம் மேம்படுத்தப்பட்ட விவசாயம் மற்றும் கால்நடை உற்பத்தி குறித்து விவசாயிகளுக்குக் கல்வி அளிப்பதை உள்ளடக்கியது.
# பீகார் வேளாண்மைப் பல்கலைக்கழகம்

## கல்லூரிகள்

இந்தப் பல்கலைக்கழகத்தின் கீழ் பத்து கல்லூரிகள் செயல்படுகின்றன:  
- பீகார் விவசாயக் கல்லூரி, சபூர்
- போலா பாஸ்வான் சாஸ்திரி வேளாண் கல்லூரி, பூர்னியா
- மந்தன் பாரதி வேளாண்மைக் கல்லூரி, அக்வான்பூர்
- நாளந்தா தோட்டக்கலை கல்லூரி, நூர்சராய்
- முனைவர் கலாம் வேளாண்மைக் கல்லூரி, கிஷன்கஞ்ச்
- விகேஎஸ் வேளாண்மைக் கல்லூரி, டம்ரான்
- முங்கர் வனவியல் கல்லூரி
- விவசாய வணிக மேலாண்மை கல்லூரி பாட்னா
- உயிர் தொழில்நுட்பவியல் கல்லூரி ஆரா
- சமூக அறிவியல் மற்றும் உணவு தொழில்நுட்பக் கல்லூரி கயா
# கிளாந்தான்-பட்டாணி மலாய் மொழி

**கிளாந்தான்-பட்டாணி மலாய் மொழி** அல்லது **கிளாந்தான் மலாய் மொழி** (ஆங்கிலம்: *Kelantan-Pattani Malay Language*; மலாய்: *Bahasa Melayu Kelantan/Patani;* தாய்: ภาษายาวี; ஜாவி: بهاس ملايو ڤطاني; கிளாந்தான் மலாய்: *Baso Kelate*) என்பது ஆஸ்திரனேசிய மொழிக் குடும்பத்தைச் சேர்ந்த ஒரு மொழியாகும்.  
**கிளாந்தான் மொழி** என்று பொதுவாகச் சொல்லப்படும் இந்த மொழி, மலேசிய மாநிலமான கிளாந்தான்; மற்றும் தாய்லாந்து நாட்டின் தெற்கு மாநிலங்களில் பேசப்படுகிறது.  
இந்த மொழி தாய்லாந்து நாட்டில் வாழும் மலாய்க்காரர்களின் முதன்மையான பேச்சு மொழியாகும். ஆனாலும் தெற்கு தாய்லாந்து கிராமப் புறங்களில் வாழும் மக்களும் தாய்லாந்து சாம் சாம் *(Sam-Sam)* இன மக்களும் தங்கள் மொழிகளில் ஒன்றாகப் *(lingua franca)* பயன்படுத்தப் படுகிறார்கள்.
# கிளாந்தான்-பட்டாணி மலாய் மொழி

## பொது

கிளாந்தான்-பட்டாணி மலாய் மொழி, புவியியல் ரீதியாக தனிமைப்படுத்தப் பட்டதால் மற்ற மலாய் மொழி வகைகளில் இருந்து மிகவும் வேறுபட்டு உள்ளது. தவிர, இந்த மொழி, தீபகற்ப மலேசியாவின் மற்ற மாநிலங்களில் பயன்படுத்தப்படும் வட்டாரப் பேச்சு மொழிகளில் இருந்தும் முற்றிலும் மாறுபட்டது.  
கெடா மலாய் மொழி, பகாங் மலாய் மொழி, மற்றும் திராங்கானு மலாய் மொழி ஆகியவற்றில் இருந்து வேறுபட்டது என்று சொல்லலாம். ஆனாலும் அந்த வட்டார மொழிகள் கிளாந்தான்-பட்டாணி மலாய் மொழியுடன் *(Kelantanese-Pattani Malay language)* மிகவும் நெருக்கமான தொடர்பு கொண்டவை.
# கிளாந்தான்-பட்டாணி மலாய் மொழி

## அழைப்புப் பெயர்கள்

கிளாந்தான்-பட்டாணி மலாய் மொழி, (தாய்லாந்து மொழியில்: ภาษายาวี) (**பாசா யாவி**) என்று பெரும்பாலும் குறிப்பிடப்படுகிறது. மேலும் (தாய்: ภาษามลายูปัตตานี) (**மலாயு பட்டாணி**) என்றும் குறிப்பிடப்படுகிறது.  
கிளாந்தான் மாநிலம் தீபகற்ப மலேசியாவில் இருந்து மலைக் காடுகள் நிறைந்த இடத்தில் தனித்து விடப்பட்ட மாநிலம். அதே போலத்தான் தாய்லாந்து நாட்டின் பட்டாணி மாநிலமும். அதனால் வழக்கமான மலாய் மொழியில் இருந்து அங்கு வாழ்ந்த மக்களின் மலாய் மொழியில் தனித்துப் போய் விட்டது.
# கிளாந்தான்-பட்டாணி மலாய் மொழி

## அழைப்புப் பெயர்கள்

### கிளாந்தான் மலாய் மொழி

இப்போதும்கூட தீபகற்ப மலேசியாவின் மேற்குக் கரையில் இருந்து அங்கு போகும் மலேசியர்களுக்கு கிளாந்தான் மக்கள் பேசும் மலாய் மொழி புரியாத மொழி போல இருக்கும். 100 சொற்களில் 50 சொற்களே சாதாரண மலேசியர்களுக்குப் புரியும் சொற்களாக இருக்கும்.  
கிளாந்தான்-பட்டாணி மலாய் மொழி, தாய்லாந்தில் உள்ள பட்டாணி பகுதியில் **பகாசா பட்டாணி** என்று அழைக்கப்படுகிறது.
# கிளாந்தான்-பட்டாணி மலாய் மொழி

## பட்டாணி இராச்சியம்

1400-ஆம் ஆண்டுகளில், தாய்லாந்தின் தென்பகுதியில் பட்டாணி இராச்சியம் (ஆங்கிலம்: *Sultanate of Patani;* ஜாவி: كسلطانن ڤطاني) எனும் ஒரு சுல்தானகம் இருந்தது. இந்தச் சுல்தானகம் இப்போதைய தாய்லாந்து மாநிலங்களான பட்டாணி *(Pattani),* யாலா *(Yala),* நாராதிவாட் *(Narathiwat);* மற்றும் வடக்கு மலேசியாவின் பத்து குராவ்; கிரிக், பெங்காலான் உலு, லெங்கோங். சிக் மாவட்டம், பாலிங், பாடாங் தெராப் மாவட்டம் ஆகிய நிலப் பகுதிகளை உள்ளடக்கியது.  
இந்த இராச்சியத்தின் ஒரு பகுதி ரெமான் இராச்சியம் *(Kingdom of Reman).* இந்த இரு அரசுகளின் மொழியும் கிளாந்தான்-பட்டாணி மலாய் மொழியாகும். ரெமான் இராச்சியம் 1902-ஆம் ஆண்டில் சயாமியர்களால் முடக்கப்பட்டது.
# பிர்சா வேளாண் பல்கலைக்கழகம்

**பிர்சா வேளாண் பல்கலைக்கழகம்** (*Birsa Agricultural University*) என்பது இந்தியாவின் சார்கண்டு மாநிலத்தில் உள்ள ராஞ்சியில் கான்கேயில் உள்ள ஒரு விவசாய பல்கலைக்கழகம் ஆகும். இது 26 சூன் 1981-ல், பிரதமர் இந்திரா காந்தியால் முறையான தொடக்கத்திற்குப் பிறகு நிறுவப்பட்டது.
# பிர்சா வேளாண் பல்கலைக்கழகம்

## கண்ணோட்டம்

பீகார் மற்றும் ஜார்கண்டு பீடபூமி பகுதியின் வளர்ச்சிக்காக விவசாயம், கால்நடை வளர்ப்பு மற்றும் வனவியல் துறைகளில் குறிப்பிட்ட தொழில்நுட்பங்கள் மற்றும் மனிதவளத்தை உருவாக்குவதே இந்தப் பல்கலைக்கழகத்தின் முதன்மை நோக்கமாகும். மேலும், இப்பகுதியின் பழங்குடியினர் மற்றும் பிற பிற்படுத்தப்பட்ட வகுப்பினரின் பொருளாதார மேம்பாட்டிற்கு முன்னுரிமை அளிக்கப்படுகிறது. கல்வி, ஆராய்ச்சி மற்றும் விரிவாக்கத் திட்டங்கள் மற்றும் செயல்பாடுகள், பல்வேறு பீடங்கள் மூலம் மேற்கொள்ளப்படுகின்றன.
# பிர்சா வேளாண் பல்கலைக்கழகம்

## கல்விப்புலங்கள்

- விவசாயம்
- கால்நடை அறிவியல் & கால்நடை பராமரிப்பு
- வனவியல்
- பால் தொழில்நுட்பம்
- மீன்வள அறிவியல்
- தோட்டக்கலை
- உயிர்தொழில்நுட்பவியல்
- வேளாண் வணிக மேலாண்மை
# பிர்சா வேளாண் பல்கலைக்கழகம்

## கல்லூரிகள்

- ராஞ்சி விவசாயக் கல்லூரி, ராஞ்சி (1955)
- ராஞ்சி கால்நடை மருத்துவக் கல்லூரி (1961)
- வனவியல் கல்லூரி, ராஞ்சி (1981)
- உயிர்தொழில்நுட்பவியல் கல்லூரி, ராஞ்சி
- மீன்வள அறிவியல் கல்லூரி, கும்லா
- ரவீந்திர நாத் தாகூர் விவசாயக் கல்லூரி, தியோகர்
- வேளாண் கல்லூரி, கர்வா
- தில்கா மஞ்சி விவசாயக் கல்லூரி, கோடா
- தோட்டக்கலை கல்லூரி, சாய்பாசா
- வேளாண் பொறியியல் கல்லூரி, ராஞ்சி
- புலோ ஜானோ முர்மு பால் தொழில்நுட்பக் கல்லூரி, ஆன்சுதிகா, தும்கா (2017)  
துறைகள்- • பால் தொழில்நுட்பம் • பால் பொறியியல் • பால் நுண்ணுயிரியல் • பால் வேதியியல் • பால் வணிக மேலாண்மை  
- வேளாண் வணிக மேலாண்மை மையம், ராஞ்சி  
ராஞ்சி விவசாயக் கல்லூரி 1955-ல் நிறுவப்பட்டது. பிரிக்கப்படாத பீகாரின் போது சர்பூரில் உள்ள பீகார் விவசாயக் கல்லூரிக்குப் பிறகு இது இரண்டாவது பழமையான விவசாயக் கல்லூரியாகும். 1971ஆம் ஆண்டு புசாவில் இராஞ்சேந்திர பிரசாத் வேளாண் பல்கலைக்கழகம் உருவாகும் வரை இந்தக் கல்லூரி ராஞ்சி பல்கலைக்கழகத்தின் கீழ் செயல்பட்டு வந்தது. 26 சூன் 1981ல், இது காங்கேவில் உள்ள பிர்சா வேளாண் பல்கலைக்கழகத்திற்கு மாற்றப்பட்டது.  
ஜார்க்கண்ட் ஒருங்கிணைந்த நுழைவுப் போட்டித் தேர்வு வாரியம் இப்பல்கலைக்கழகத்திற்கான இளம் அறிவியல் (வேளாண்மை), கால்நடை அறிவியல் & கால்நடை வளர்ப்பு, வனவியல்), இளம் தொழில்நுட்பவியல் (விவசாயம் பொறியியல்), இளம் தொழில்நுட்பவியல் (பால் தொழில்நுட்பம்) சேர்க்கைக்கான தேர்வை நடத்துகிறது. ராஞ்சி வேளாண்மைக் கல்லூரியில், 105 இடங்கள் உள்ளன, இதில் 90 இடங்கள் மாநில ஒதுக்கீட்டுக்கும், 15 இடங்கள் இந்திய வேளாண்மை ஆராய்ச்சிக் குழும இட ஒதுக்கீட்டின்படி நிரப்பப்படும்.
# பிர்சா வேளாண் பல்கலைக்கழகம்

## மேலும் பார்க்கவும்

- பிர்சா கல்லூரி, குந்தி
# சார்கண்டு இரக்சா சக்தி பல்கலைக்கழகம்

**சார்கண்டு இரக்சா சக்தி பல்கலைக்கழகம்** (*Jharkhand Raksha Shakti University*) என்பது இந்தியாவின் சார்கண்டு மாநிலத்தில் ராஞ்சியில் அமைந்துள்ள ஒரு மாநில பல்கலைக்கழகம் ஆகும். இது ஜார்கண்ட் ரக்சா சக்தி பல்கலைக்கழக சட்டம், 2016 மூலம் சார்கண்டு அரசாங்கத்தால் நிறுவப்பட்டது இது கால்வல் அறிவியல் மற்றும் பாதுகாப்பு மேலாண்மைத் துறைகளில் படிப்புகளை வழங்குகிறது.
# சார்கண்டு இரக்சா சக்தி பல்கலைக்கழகம்

## வரலாறு

23 சனவரி 2016 இந்தியப் பாதுகாப்பு அமைச்சர் மனோகர் பாரிக்கரால் பல்கலைக்கழகத்திற்கான அடிக்கல் நாட்டப்பட்டது. ஐந்து பாடப்பிரிவுகளில் 179 மாணவர்களுடன் 4 அக்டோபர் 2016 அன்று பல்கலைக்கழகம் திறக்கப்பட்டது.
# சார்கண்டு இரக்சா சக்தி பல்கலைக்கழகம்

## மேலும் பார்க்கவும்

- இந்தியாவில் உள்ள மாநில பல்கலைக்கழகங்களின் பட்டியல்
# 2022 அசாம் வெள்ளம்

**2022 அசாம் வெள்ளம்** (*2022 Assam floods*) 650,000 மக்களை அவர்களது வீடுகளில் இருந்து வெளியேற்றியது. 25 பேர் வெள்ளத்தால் கொல்லப்பட்டதாகவும் செய்திகள் தெரிவிக்கின்றன. இந்தியாவின் அசாம் மாநிலத்தில் மே மாதத்தில் மூன்று நாட்கள் பெய்த கனமழையால் பிரம்மபுத்திரா நதி கரைபுரண்டு ஓடியது. இதனால் 1,900 கிராமங்கள் நீரில் மூழ்கின.
# 2022 அசாம் வெள்ளம்

## நிகழ்வுகள்

மே 2022 இல் மாநிலம் முழுவதும் இயல்பை விட அதிகமான மழை பெய்ததால் வெள்ளம் ஏற்பட்டது. மே 25 ஆம் தேதி வரை அசாம் மாநிலத்தில் 6 லட்சத்திற்கும் அதிகமான மக்கள் பாதிக்கப்பட்டனர். 25 பேர் உயிரிழந்தனர். அசாம் மாநில பேரிடர் மேலாண்மை ஆணையத்தின் அறிக்கையின்படி, மாநிலம் முழுவதும் ஆயிரக்கணக்கான கிராமங்களும் 60,000 எக்டேருக்கும் அதிகமான பயிர்களும் பாதிக்கப்பட்டன. அதிகாரிகள் மாநிலம் முழுவதும் பல நிவாரண முகாம்கள் மற்றும் விநியோக மையங்களை நடத்தி ஆயிரக்கணக்கான மக்களுக்கு அடைக்கலம் அளித்தனர். வெள்ளம் மற்றும் நிலச்சரிவு காரணமாக இரயில் பாதைகளும் பாதிக்கப்பட்டன.
# 1449

**1449** (**MCDXLIX**) பழைய யூலியன் நாட்காட்டியில் புதன்கிழமையில் ஆரம்பமான ஒரு சாதாரண ஆண்டாகும்.
# 1449

## நிகழ்வுகள்

- சனவரி 6 &ndash; பதினொராம் கான்சுடன்டைன் பைசாந்தியப் பேரரசராக முடிசூடினார். உரோமை நிறுவியவர்களின் ஆட்சியாளர்களில் இவரே கடைசி மன்னர் ஆவார்.
- ஏப்ரல் 7 &ndash; கடைசி எதிர்-திருத்தந்தை, ஐந்தாம் பெலிக்சு, பதவி விலகினார்.
- ஏப்ரல் 19 &ndash; ஐந்தாம் நிக்கலாசு திருத்தந்தையாக நியமிக்கப்பட்டார்.
- சூலை &ndash; நூறாண்டுப் போர்: பிரான்சு நார்மண்டியை முற்றுகையிட்டது.
- செப்டம்பர் 1 &ndash; துமு நெருக்கடி: ஒயிரட் மங்கோலியர் மிங் இராணுவத்தைத் தோற்கடித்து, சீனாவின் செங்டொங் பேரரசரைக் கைது செய்தனர்.
# 1449

## பிறப்புகள்

- மந்துகை, மங்கோலியர்களின் கதுன் (இ. 1510)
# 1449

## இறப்புகள்

- அக்டோபர் 27 &ndash; உலுக் பெக், தைமூரியப் பேரரசர், வானியலாளர், கணிதவியலாளர் (பி. 1394)
# அர்திக் படேல்

**ஹர்திக் படேல்** (**Hardik Patel**) (பிறப்பு: 20 சூலை 1993) இந்தியாவின் குஜராத் மாநிலத்தைச் சேர்ந்த் சமூக ஆர்வலரும், அரசியல்வாதியும் ஆவார். இவர் இளம் வயதில் 2015-ஆம் ஆண்டு முதல் 2019 முடிய படேல் சமூகத்தினரை இதர பிற்படுத்தப்பட்ட வகுப்பினர் பிரிவில் சேர்க்க போராடியமைக்காக மிகவும் அறியப்பட்டவர். பின்னர் 2017-ஆம் ஆண்டில் இந்திய தேசிய காங்கிரசு கட்சியில் இணைந்து, குஜராத் மாநில காங்கிரசின் செயல் தலைவராக 11 சூலை 2020 முதல் 18 மே 2022 முடிய செயல்பட்டார். பின்னர் 2 சூன் 2022 அன்று பாரதிய ஜனதா கட்சியில் இணைந்தார்.
# அர்திக் படேல்

## இதனையும் காண்க

- படேல் சமூகம்
# பட்டிதர்

**பட்டிதர்** அல்லது **படேல்** அல்லது **பட்டேல்** (**Patidar**)) இந்தியாவின் குஜராத் மாநிலத்தில் பெரும்பான்மையாக வாழும் உயர்சாதி வேளாண் குடிமக்கள் ஆவார். பட்டிதர் சாதியில் பல்வேறு உட்பிரிவுகள் உள்ளது. படேல்களில் ஒரு பிரிவினர் **தேசாய்** எனும் குடிப்பெயரும் கொண்டுள்ளனர். பட்டிதர்களில் வெளிநாடுகளில் குறிப்பாக கிழக்கு ஆப்பிரிக்கா மற்றும் ஐக்கிய அமெரிக்கா நாடுகளில் பட்டிதர்கள் சமூகத்தினர் அதிகம் வணிகர்களாக வாழ்கின்றனர்.  
1960-ஆம் ஆண்டு முதல் பட்டிதர்கள், பிராமணர்கள் மற்றும் பணியாகள் கூட்டணி அமைத்து குஜராத்தில் அரசியலில் செல்வாக்கு செலுத்தி வருகின்றனர்.
# பட்டிதர்

## வாழுமிடங்கள்

பிரித்தானிய இந்தியா ஆட்சியின் போது, பட்டிதர் சமூகத்தினர், பிரித்தானியாவின் காலனியாக இருந்த கிழக்கு ஆப்பிரிக்கா நாடுகளில் குடியேறி வணிகத்தில் ஈடுபட்டனர்.1890களில் தென்னாப்பிரிக்காவில் ஏற்பட்ட பஞ்ச காலத்தில் பட்டிதர் சமூகத்தினர் வணிகர்களாகவும், இரயில்வே, அரசு ஊழியர் மற்றும் கட்டுமானத் தொழில் போன்ற தொழில் சார்ந்தவர்களாக விளங்கினர்.  
சில பத்தாண்டுகளாக பட்டிதர் சமூகத்தினர் இந்தியா மற்றும் ஆப்பிரிக்காவிலிருந்து அமெரிக்க ஐக்கிய நாடுகள், ஐக்கிய இராச்சியம் மற்றும் கனடா போன்ற நாடுகளில் புலம் பெயர்ந்து வணிகம் செய்து வாழ்கின்றனர்.
# பட்டிதர்

## புகழ் பெற்றவர்கள்

- வல்லபாய் படேல் - இந்தியாவின் முன்னாள் உள்துறை அமைச்சர்
- விட்டல் பாய் பட்டேல் - சமூக ஆர்வலர்
- பாபுபாய் ஜஷ்பாய் படேல் - குஜராத் மாநில முன்னாள் முதலமைச்சர்
- சிமன்பாய் படேல் - குஜராத் மாநில முன்னாள் முதலமைச்சர்
- கேசுபாய் படேல் - குஜராத் மாநில முன்னாள் முதலமைச்சர்
- ஆனந்திபென் படேல் - குஜராத் மாநில முன்னாள் முதலமைச்சர்
- புபேந்திர படேல் - குஜராத் மாநில முதலமைச்சர்
- கர்சன்பாய் படேல் - தொழிலபதிபர்
- பங்கஜ் படேல் - மருந்து தயாரிப்பாளர்
- பவினா படேல் - மேசைப் பந்தாட்ட விளையாட்டு வீரர்
- அக்சார் பட்டேல் - துடுப்பாட்ட வீரர்
- சி. கே. என். பட்டேல் - அறிவியலாளர்
- அர்திக் படேல் - குஜராத் பாஜக தலைவர்
# ஈகோஸ்ப்பொட்டாமி சமர்

**ஈகோஸ்ப்போட்டாமி சமர்** (*Battle of Aegospotami*) என்பது பண்டைய கிரேக்கத்தில் கிமு 405 இல் நடந்த ஒரு கடற்படை சமராகும். மேலும் இது பெலோபொன்னேசியப் போரின் கடைசி பெரிய போராகும். இந்தப் போரில், லைசாந்தரின் தலைமையிலான எசுபார்த்தன் கடற்படையானது ஏதெனியன் கடற்படையை அழித்தது. ஏதென்சு தானியங்களை இறக்குமதி செய்யவோ அல்லது கடலில் தடையின்றி தன் பேரரசின் பகுதிகளுடன் தொடர்பு கொள்ளவோ முடியாத நிலை ஏற்பட்டதால் இந்தப் போருடன் பெலோபொனிசியப் போர் முடிவுக்கு வந்தது.
# ஈகோஸ்ப்பொட்டாமி சமர்

## முன்னுரை

### லைசாந்தரின் போர்த்தொடர்கள்

கிமு 405 இல், அர்ஜினூசி சமரில் எசுபார்த்தா கடுமையான தோல்வியடைந்ததைத் தொடர்ந்து, முதல் எசுபார்த்தன் கடற்படை வெற்றிகளுக்குப் பொறுப்பு வகித்த தளபதியான லைசாந்தர் வசம் பொறுப்பு ஓப்படைக்கப்பட்டது. எசுபார்த்தன் சட்டப்படி ஒரு முறை கடற்படைக்கு தலைமை வகித்தவர் மறுமுறை தலைமை வகிக்கக்கூடாது என்பதால் கடற்படைக்கு பெயருக்கு ஒருவரை தளபதியாக நியமித்து லைசாந்தர் துணைத் தளபதியாக நியமிக்கப்பட்டு அவரிடமே பொறுப்புகள் ஒப்படைக்கபட்டன.
மற்றும் லைசாந்தர் இடையே சந்திப்பு.]]
தளபதியாக லைசாந்தர் நியமிக்கப்பட்டதில் உள்ள நன்மைகளில் ஒன்று பாரசீக இளவரசர் சைரசுடன் அவர் கொண்டிருந்த நெருங்கிய நட்பு ஆகும். இந்த உறவைப் பயன்படுத்தி, எசுபார்த்தன் கடற்படையை மீண்டும் கட்டியெழுப்பும் பணியைத் தொடங்க விரைந்து பணத்தை திரட்டினார். சைரசை அவரது தந்தை டேரியஸ் சூசாவுக்கு திரும்ப அழைத்தபோது, அவர் சின்ன ஆசியாவின் அனைத்து நகரங்களிலிருந்து வரும் வருவாயை லைசாந்தருக்கு வழங்கினார். இந்த பாரசீக செல்வந்த மாகாணங்களின் வருவாய் வளங்களையும் லைசாந்தர் தன் வசம் கொண்டிருந்ததால், அவர் தனது கடற்படையை விரைவாக மறுசீரமைக்க முடிந்தது.  
பின்னர் அவர் ஏஜியன் கடல்பகுதி முழுவதும் தொடர்ச்சியான போர்த் தொடர்களைத் தொடங்கினார். அவர் ஏதென்சின் கட்டுப்பாட்டில் இருந்த பல நகரங்களைக் கைப்பற்றினார், மேலும் பல தீவுகளைத் தாக்கினார். எவ்வாறாயினும், சமோசில் உள்ள ஏதெனியன் கடற்படையின் அச்சுறுத்தல் காரணமாக அவர் தார்தனெல்சு நீரிணைக்கு வடக்கே செல்ல முடியவில்லை. ஏதெனியர்களை திசை திருப்ப, லைசாந்தர் மேற்கு நோக்கி தாக்கினார். ஏதென்சுக்கு மிக அருகில் நெருங்கி, அவர் ஏஜினா மற்றும் சலாமிசைத் தாக்கினார், மேலும் அட்டிகாவில் கூட இறங்கினார். ஏதெனியன் கடற்படை துரத்தியது, ஆனால் லைசாந்தர் அவர்களைச் சுற்றவைத்து, தார்தனெல்சு நீரிணையை அடைந்து, அபிடோசில் ஒரு தளத்தை நிறுவினார். அங்கிருந்து, அவர்கள் கேந்திர முக்கியத்துவம் வாய்ந்த நகரான லாம்ப்சாகசைக் கைப்பற்றி அங்கே முகாம் அமைத்தனர். அதனால் போஸ்போரசுக்கான வழியை ஏற்படுத்திக் கொண்டனர். அவர்கள் நீரிணையில் போக்குவரத்தை அடைந்தால், ஏதென்சுக்கு பெரும்பகுதி தானியங்கள் வரும் வர்த்தக வழியை தடுக்கலாம். ஏதெனியர்கள் உணவுப் பஞ்சத்தை தவிர்க்க வேண்டுமானால், லைசாந்தரை உடனடியாக அங்கிருந்து அகற்ற வேண்டும் என்ற கட்டாயம் ஏதெனியர்களுக்கு ஏற்பட்டது.
# ஈகோஸ்ப்பொட்டாமி சமர்

## முன்னுரை

### ஏதெனியன் எதிர்வினை

லைசாந்தர் லாம்ப்சாகசைக் கைப்பற்றிய கொஞ்ச காலத்திலேயே, 180 கப்பல்கள் கொண்ட ஏதெனியன் கடற்படை அவர்களை எதிர்க்க அனுப்பப்பட்டது. போதிய அனுபவமற்றவர்களால் வழிநடத்தப்பட்ட ஏதெனிய கடற்படை லாம்ப்சாகசில் உள்ள ஈகோஸ்ப்பொட்டாமி என்ற இடத்தில் தன் முகாமை அமைத்தது. ஆபத்தான இடமாக இருந்தாலும், லைசாந்தரை உன்னிப்பாகக் கண்காணிக்க வேண்டியதன் அவசியத்தின் காரணமாக, அவர்கள் லாம்ப்சாகசுக்கு மிக அருகில் உள்ள கடற்கரையிலேயே முகாமிட்டனர். அப்பகுதியில் துறைமுகம் இல்லாததாலும், கப்பற்படையை வழிநடத்துவதில் உள்ள சிரமத்தாலும், இந்த இடம் பாதுகாப்பற்றதாகவே இருந்தது, ஆனால் ஏதெனியன் தளபதிகளின் மனதின் முதன்மையான நோக்கமாக எசுபார்த்தன் கடற்படையை அருகில் இருந்து கண்காணிக்கவேண்டும் என்பதாகவே இருந்தது. ஒவ்வொரு நாளும், ஏதெனிய கப்பற்படை போர் புரிய லாம்ப்சாகசுக்குப் புறப்பட்டு, துறைமுகத்திற்கு வெளியே காத்திருந்தது. ஆனால் லைசாந்தர் வெளிவர மறுத்ததால், அவர்கள் முகாம் திரும்பினர்.
# ஈகோஸ்ப்பொட்டாமி சமர்

## முன்னுரை

### ஆல்சிபியாடீசின் ஈடுபாடு

இந்த நேரத்தில், நாடுகடத்தப்பட்ட ஏதெனியன் தலைவர் ஆல்சிபியாடீசு ஏதெனியன் முகாமுக்கு அருகிலுள்ள தனது கப்பல் கோட்டையகத்தில் வசித்து வந்தார். ஏதெனிய கப்பல்கள் கூடியிருந்த கடற்கரைக்கு வந்திறங்கி, தளபதிகளுக்குப் பல ஆலோசனைகளை வழங்கினார். முதலில், இந்த இடத்தில் இருந்து கடற்படையை அழைத்துக் கொண்டு எதிரிலுள்ள பாதுகாப்பான துறைமுகமான செஸ்டோசுக்கு சென்றுவிடுமாறு ஆலோசனை கூறினார். இரண்டாவதாக, பல திரேசிய மன்னர்கள் தனக்கு இராணுவத்தை வழங்க முன்வந்ததாக அவர் கூறினார். தளபதிகள் தனக்கும் போர் வழிநடத்துதலில் ஒரு பங்கை அளித்தால், ஏதெனியர்களுக்கு உதவ அவர்கள் அளிக்கும் இராணுவத்தைப் பயன்படுத்துவதாக கூறினார். இருப்பினும், தளபதிகள் இந்த வாய்ப்பையும், அவரது ஆலோசனையையும் நிராகரித்தனர். அவர்களால் அலட்சியப்படுத்தப்பட்டதால் ஆல்சிபியாடீசு தனது இருப்பிடத்துக்குத் திரும்பினார்.
# ஈகோஸ்ப்பொட்டாமி சமர்

## சமர்

ஈகோஸ்ப்பொட்டாமி போர் குறித்து இரண்டு தரவுகள் உள்ளன. செஸ்டோசில் ஐந்தாவது நாளில் ஏதெனியன் தளபதி, பிலோக்லெஸ், முப்பது கப்பல்களுடன் புறப்பட்டு, மீதமுள்ளவர்களைத் தன்னைப் பின்தொடரும்படி கட்டளையிட்டதாக டியோடோரஸ் சிகுலஸ் கூறுகிறார். டொனால்ட் ககன், இந்த தரவு துல்லியமாக இருந்தால், பெரிய படை என்றால் தயங்கும் எசுபார்த்தன்கள் சிறிய படையின் மீது தாக்குதல் நடத்த விரைவார்கள் என்று ஏதெனியர்கள் திட்டமிட்டிருக்க வேண்டும் என்று வாதிடுகிறார். நிகழ்வில், சிறிய படை உடனடியாக தோற்கடிக்கப்பட்டது, மீதமுள்ள கடற்படை கடற்கரையில் போரிட தயாராக இல்லாமையால் பிடிபட்டது.  
இதற்கு நேர்மாறாக, போர் நடந்த அன்று முழு ஏதெனியன் கடற்படையும் வழக்கம் போல் வெளியே வந்ததாகவும், லைசாந்தர் வழக்கம் போல் துறைமுகத்திலேயே இருந்ததாகவும் செனபோன் கூறுகிறார். ஏதெனியர்கள் தங்கள் முகாமுக்குத் திரும்பியபோது, மாலுமிகள் உணவுக்காக கப்பல்களை விட்டு கரைக்கு சென்றிருந்த சமயம்; லைசாந்தரின் கப்பற்படை திடீரென்று தோன்றி கடற் போர் புரியாமலேயே ஏதெனியக் கப்பல்களில் பெரும்பாலானவற்றை அப்படியே கைப்பற்றிக்கொண்டது. எசுபார்த்தன்களும் அவர்களது கூட்டாளிகளும் ஃபிலோக்லெஸ் மற்றும் 3,000 ஏதெனியன் போர்க் கைதிகளை கொன்றனர், மற்ற கிரேக்க கைதிகளை கொல்லவில்லை. பின்னர் லைசாந்தரின் கடற்படை ஏதென்சை நோக்கி மெதுவாக நகரத் தொடங்கியது. வழியில் இருந்த நகரங்களைக் கைப்பற்றியது. கடற்படை இல்லாத ஏதெனியர்கள், அவரை எதிர்க்க சக்தியற்றவர்களாக இருந்தனர். சமோசில் மட்டுமே லைசாந்தர் எதிர்ப்பைச் சந்தித்தார்; அங்குள்ள சனநாயக அரசாங்கம், ஏதென்சுக்கு மிகவும் விசுவாசமாக இருந்தது, அடிபணிய மறுத்தது. அதனால் சமோசை முற்றுகையிட ஒரு படையை நிறுத்திவிட்டு புறப்பட்டார்.  
தோல்வி பற்றிய செய்தி ஏதென்சை அடைந்ததும் நடந்ததை, செனெபோன் தெரிவிக்கையில்.  
வெற்றி பெற்ற எசுபார்த்தன்கள் தங்களைப் பழிவாங்குவார்கள் என்று பயந்து, ஏதெனியர்கள் முற்றுகையில் இருந்து தங்களை பாதுகாக்க முடிவு செய்தனர். கருங்கடலில் இருந்து தானியங்களை இறக்குமதி செய்ய கடற்படை இல்லாமலும், எசுபார்த்தன் ஆக்கிரமிப்பால் டிசெலியாவின் தரைப் போக்குவரத்தை துண்டிக்கபட்டதால், ஏதெனியர்கள் பட்டினியால் வாடத் தொடங்கினர். அதனால் மக்கள் தெருக்களில் பட்டினியால் இறந்தனர். 404 மார்ச்சில் நகரம் சரணடைந்தது. நகரத்தின் மதில் சுவர்கள் இடிக்கப்பட்டன, மேலும் எசுபார்த்தன் சார்பு சிலவர் ஆட்சிக்குழு அரசாங்கம் ( முப்பது சர்வாதிகாரிகளின் ஆட்சி என்று அழைக்கப்பட்டது) ஆட்சியில் அமர்ந்தது. ஈகோஸ்போட்டாமியில் எசுபார்த்தன் அடைந்த வெற்றியானது 27 ஆண்டுகாலப் போருக்கு முடிவுரை எழுதியது. எசுபார்த்தாவை முழு கிரேக்க உலகத்துக்கும் முழுமையான ஆதிக்க சக்தியாக இருந்து முப்பது ஆண்டுகளுக்கும் மேலாக நீடித்த அரசியல் ஒழுங்கை நிறுவியது.
# ஈகோஸ்ப்பொட்டாமி சமர்

## போர் நினைவேந்தல்

எசுபார்த்தன்கள் தங்கள் வெற்றியை கொண்டாடும் விதமாக போரில் ஈடுபட்ட முப்படைகளின் சிலைகளை தெல்பியில் அமைத்து நினைவுகூர்ந்தனர். மேலும் ஒரு கல்வெட்டையும் செதுக்கினர்.
# கல்லூரி சந்திரமௌலி

**கல்லூரி சந்திரமௌலி** (ஆங்கிலம்: *Kalluri Chandramouli*; தெலுங்கு: கல்லூரி சந்திரமௌளி) (15 நவம்பர் 1898 &#x2013; 21 ஜனவரி 1992) என்பவர் தென்னிந்தியாவின் ஆந்திரப் பிரதேச மாநிலத்தைச் சேர்ந்த இந்திய அரசியல்வாதி மற்றும் சுதந்திர ஆர்வலர் ஆவார்.
# கல்லூரி சந்திரமௌலி

## சுயசரிதை

சந்திரமௌலி 1898ஆம் ஆண்டு நவம்பர் 15 ஆம் தேதி ஆந்திர மாநிலம் குண்டூர் மாவட்டத்தில் உள்ள மோப்பரு கிராமத்தில் பிறந்தார். இவர் இசுக்கொட்லாந்தில் கல்வி பயின்றார் மற்றும் விவசாயத்தில் முதுகலைப் பட்டம் பெற்றார். இவர் இந்தியா திரும்பியதும், 1926-ல் சுதந்திர இயக்கத்தில் சேர்ந்தார். இந்தியத் தேசிய காங்கிரசின் உறுப்பினரான இவர் குண்டூர் மாவட்ட காங்கிரசு குழுவின் தலைவராக ஆனார். இவரது பதவிக் காலம் முழுவதும் ஆங்கிலேய அரசால் பலமுறை சிறையில் அடைக்கப்பட்டார். பின்னர் 1937 மற்றும் 1946-ல் சென்னை மாகாணத்தின் தெனாலி சட்டமன்ற உறுப்பினராகத் தேர்ந்தெடுக்கப்பட்டார். 1955ஆம் ஆண்டு ஆந்திரா மாகாணத்திற்கும் 1962ஆம் ஆண்டு ஆந்திரப் பிரதேசத்திற்கும் அதே பதவிக்குத் தேர்ந்தெடுக்கப்பட்டார்.
# அத்தவர் பாலகிருஷ்ணா செட்டி

**அத்தவர் பாலகிருஷ்ணா செட்டி** (*A. B. Shetty*)(1883-1960) என்பவர் ஏ. பி. செட்டி என்று நன்கு அறியப்பட்ட இந்திய அரசியல்வாதி, பரோபகாரர், தொழில்முனைவோர் மற்றும் விஜயா வங்கியின் நிறுவனர் ஆவார்.
# அத்தவர் பாலகிருஷ்ணா செட்டி

## சுயசரிதை

செட்டி, முல்கி கலப்ப செட்டி (தந்தை) மற்றும் அத்தவர் உன்கக்கே (தாய்) ஆகியோருக்கு மகனாகத் துளு பேசும் நிலப்பிரபுக் குடும்பத்தில் பிறந்தார். இவர் தனது ஆரம்பக் கல்வியை மங்களூரில் முடித்தார். தென் கன்னட மாவட்டத்தில் உள்ள மக்களிடையே உலக விவகாரங்கள் பற்றிய செய்திகளையும் தகவல்களையும் பரப்ப வேண்டியதன் அவசியத்தை உணர்ந்து, "நவயுகா" என்ற வாராந்திர கன்னட மொழி பத்திரிக்கை வெளியீட்டைத் தொடங்கினார். இதன் ஆரம்ப ஆண்டுகளில் இதனை இவரே தொகுத்தளித்தார். இது 40 ஆண்டுகளுக்கும் மேலாக மிகவும் பிரபலமாக இருந்தது. கூடுதலாக செட்டி மங்களூரில் உள்ள ஒரு அச்சகமான கனரா அச்சகத்தினை தொடங்கினார்.  
செட்டி 1931-ல் மங்களூரில் உள்ள பன்ட்சு விடுதியில் விஜயா வங்கியை நிறுவினார். வங்கி சிறப்பாகச் செயல்பட்டது. ஆயிரக்கணக்கான இளைஞர்களுக்கு வேலை வாய்ப்புகளை வழங்குவதோடு, நாடு முழுவதும் உள்ள இலட்சக்கணக்கான மக்களுக்கு வங்கி சேவையையும் வழங்குகிறது. விஜயா வங்கி இன்று இந்தியாவின் தேசியமயமாக்கப்பட்ட வங்கிகளில் முதன்மையானது. ஆழ்ந்த மதச்சார்பற்ற மற்றும் முற்போக்கான கண்ணோட்டத்தில், செட்டி பிரம்மஞான சபை, பிரம்ம சமாஜம், ஆர்ய சமாஜம், தாழ்த்தப்பட்ட வகுப்புகள் இயக்கம் போன்றவற்றின் செயல்பாடுகளில் ஆர்வமாக இருந்தார். இவை அனைத்தும் புறக்கணிக்கப்பட்ட பிரிவினரின் சமூக முன்னேற்றத்தில் ஈடுபட்டன. இவர் சென்னை மாகாணத்திலும் பின்னர் சென்னை மாநிலத்திலும் அமைச்சராகவும் பணியாற்றினார். 1949-1956 ஆண்டுகளுக்கு இடையே விவசாயம் மற்றும் கால்நடை மருத்துவம், மருத்துவம் மற்றும் பொதுச் சுகாதாரம், ஒத்துழைப்பு, வீட்டுவசதி மற்றும் முன்னாள் படைவீரர்கள் போன்ற பல்வேறு துறைகளின் பொறுப்பினை வகித்தார். 1956ஆம் ஆண்டின் மாநில மறுசீரமைப்புச் சட்டத்தைத் தொடர்ந்து 1 மார்ச் 1956 அன்று அமைச்சகத்திலிருந்து விலகினார்.  
பாலகிருஷ்ணா செட்டி, கல்யாணி என்பவரை மணந்தார். இவர்களுக்கு நான்கு குழந்தைகள் இருந்தனர்: இரண்டு மகன்கள் மற்றும் இரண்டு மகள்கள்.இவர் 1960-ல் தனது 77 வயதில் இறந்தார். மங்களூருவில் உள்ள தெரலகட்டே, ஏ. பி. ஷெட்டி பல் அறிவியல் தொழில்நுட்ப நிறுவனம் இவரை நினைவு கூறுகிறது.
# வேத பிரகாசு மர்வா

**வேத பிரகாசு மர்வா** (*Ved Marwah*)(15 செப்டம்பர் 1934 - 5 சூன் 2020) என்பவர் இந்தியக் காவல்துறை அதிகாரி ஆவார். இவர் காவல் பணி ஓய்வு பெற்றவுடன் மணிப்பூர், மிசோரம் மற்றும் சார்கண்டு மாநிலங்களின் ஆளுநராகப் பணியாற்றினார். மூன்று வார மருத்துவமனையில் சிகிச்சை பெற்று வந்த அவர் தனது 87வது வயதில் கோவாவில் காலமானார்.
# வேத பிரகாசு மர்வா

## ஆரம்ப கால வாழ்க்கை

இவர் பிரித்தானிய இந்தியாவின் வடமேற்கு எல்லைப்புற மாகாணத்தில் பெசாவரில் பிறந்து வளர்ந்தார். பகர்சந்த் மர்வாவின் மகனான இவர், இந்தியப் பிரிவினைக்குப் பிறகு இந்திய ஒன்றியத்திற்குக் குடிபெயர்ந்தார். இவர் தனது கல்வியைப் புனித இசுடீபன்சு கல்லூரியில் முடித்தார். இங்கு இவர் முன்னாள் மாணவர் சங்கத்தின் தலைவராக பணியாற்றினார். இங்கிலாந்தின் மான்செஸ்டர் பல்கலைக்கழகத்தில் பொது நிர்வாகத்தில் பட்டயப்படிப்பினை முடித்தார்.
# வேத பிரகாசு மர்வா

## காவல்துறை சேவை

இந்தியக் காவல் பணி அதிகாரியான மர்வா, தனது 36 ஆண்டுக் காலப் பணியின் போது, காவல் ஆணையர் (1985–88), தில்லி மற்றும் தேசியப் பாதுகாப்புப் படை தலைமை இயக்குநர் (1988-90) பதவியினை வகித்துள்ளார். 1989-ல் இந்தியாவின் நான்காவது மிக உயர்ந்த குடிமகன் விருதான பத்மசிறீ இவருக்கு வழங்கப்பட்டது.
# வேத பிரகாசு மர்வா

## ஆளுஞர் மற்றும் பிற நிர்வாக பதவிகள்

ஜம்மு & காஷ்மீர் மற்றும் பீகார் ஆளுநர்களின் ஆலோசகராகவும், 1999 முதல் 2003 வரை மணிப்பூர் ஆளுநராகவும், 2000 முதல் 2001 வரை மிசோரம் ஆளுநராகவும், 2003 2004 வரை சார்கண்டு ஆளுநராகவும் பணியாற்றினார். இவர் கொள்கை ஆராய்ச்சி மையத்தில் கெளரவப் பேராசிரியராகவும், புது தில்லியின் கொள்கை ஆய்வு மையத்தின் தலைவராகவும் இருந்தார்.
# வேத பிரகாசு மர்வா

## வெளியீடுகள்

இவரது வெளியீடுகளில் "*இந்தியன் இன் டர்மோயில்-ஜே & கே* (2009)", "இடது தீவிரவாதம் மற்றும் வடகிழக்கு" மற்றும் "*அன்சிவில் வார்ஸ்*: இந்தியாவில் பயங்கரவாதத்தின் நோய்க்குறியியல்" ஆகியவை அடங்கும்.  
மற்றொரு வெளியீடு "பஞ்சாபில் பயங்கரவாத எதிர்ப்பு" இந்தியானா பல்கலைக்கழகத்தால் வெளியிடப்பட்டது. இதே நேரத்தில் "ஜம்மு மற்றும் காஷ்மீரில் சுயாட்சி" ஆம்ஸ்டர்டாமின் கிரெடாவால் வெளியிடப்பட்டது.
# வேத பிரகாசு மர்வா

## இறப்பு

மர்வா 5 சூன் 2020 அன்று வேத பிரகாசு மர்வா இறந்தார்.
# ஓம்கார் சிங் யாதவ்

**ஓம்கார் சிங் யாதவ்** (*Omkar Singh Yadav*) என்பவர் இந்திய அரசியல்வாதி மற்றும் இந்தியாவில் உத்தரப்பிரதேசத்தின் பதினாறாவது சட்டமன்ற உறுப்பினர் ஆவார். இவர் உத்தரப்பிரதேசத்தின் சஹாஸ்வான் தொகுதியைப் பிரதிநிதித்துவப்படுத்துகிறார். இவர் சமாஜ்வாதி கட்சியின் உறுப்பினராக உள்ளார்.
# ஓம்கார் சிங் யாதவ்

## ஆரம்ப வாழ்க்கை மற்றும் கல்வி

ஓம்கார் சிங் யாதவ் புடான் மாவட்டத்தில் பிறந்தார். இவர் இலக்னோ பல்கலைக்கழகத்தில் சட்டப் பட்டப்படிப்பை முடித்தார்.
# ஓம்கார் சிங் யாதவ்

## அரசியல் வாழ்க்கை

ஓம்கார் சிங் யாதவ் சஹாஸ்வான் தொகுதியிலிருந்து ஐந்து முறை சட்டமன்ற உறுப்பினராக இருந்துள்ளார்.
# ஓம்கார் சிங் யாதவ்

## வகித்த பதவிகள்

| 01 | 2017 | பதவியில் | உறுப்பினர், 17வது சட்டமன்ற உறுப்பினர் |
| --- | --- | --- | --- |
| 02 | 2012 | 2017 | உறுப்பினர், 16வது சட்டமன்ற உறுப்பினர் |
| 03 | 2002 | 2007 | உறுப்பினர், 14வது சட்டமன்ற உறுப்பினர் |
| 04 | 1997 | 2002 | உறுப்பினர், 13வது சட்டமன்ற உறுப்பினர் |
| 05 | 1991 | 1992 | உறுப்பினர், 11வது சட்டமன்ற உறுப்பினர் |
# ஓம்கார் சிங் யாதவ்

## மேலும் பார்க்கவும்

- உத்தரபிரதேச சட்டமன்றம்
# மெராப்போ

**மெராப்போ** (ஆங்கிலம்: *Merapoh*; மலாய் மொழி: *Merapoh*) என்பது மலேசியா, பகாங் மாநிலத்தின், லிப்பிஸ் மாவட்டத்தில் அமைந்து உள்ள ஒரு நகரம் ஆகும்.  
இந்த நகரம் பகாங், கிளாந்தான் மாநிலங்களின் எல்லைக்கு அருகில் அமைந்துள்ளது. இங்கு ஓர் இரயில் நிலையம் உள்ளது. மெராப்போவில் இருந்து 7 கி.மீ. தொலைவில் சுங்கை ரேலாவ் எனும் இடம் உள்ளது. இந்த இடம்தான் தாமான் நெகாரா நுழைவு இடங்களில் ஒன்றாகும்.
# மெராப்போ

## பொது

தாமான் நெகாரா, மலேசியாவின் தேசியப் பூங்காக்களில் ஒன்றாகும். தீபகற்ப மலேசியாவின் தித்திவாங்சா மலைத்தொடரில் அமைந்து உள்ளது.  
தீபகற்ப மலேசியாவில் மிக உயர்ந்த மலையான குனோங் தகான் மலை; இந்த நகரத்திற்கு அருகில் உள்ளது. குனோங் தகான் மலை ஏறுபவர்கள் கோலா தகான், மெராப்போ வழியாகப் பயணங்களைத் தொடங்க வேண்டும்.  
கோத்தா பாரு நகருக்கும் கோலாலம்பூர் மாநருக்கும் இடையில் இந்த நகரம் அமைந்து இருப்பதால், கோத்தா பாரு - கோலாலம்பூர் நெடுஞ்சாலையைப் பயன்படுத்துபவர்களுக்கு இது ஓர் ஓய்வு இடமாகவும் அமைகின்றது.  
இங்குள்ள பெரும்பான்மையான உள்ளூர்வாசிகள் கிளாந்தான்-பட்டாணி மலாய் மொழி பேச்சு வழக்கைப் பயன்படுத்துகின்றனர்.
# கந்தேகவுண்டன் சாவடி

**கந்தே கவுண்டன் சாவடி** (*Kandhe Goundan Chavadi*) என்பது சுருக்கமாக க க சாவடி (K G Chavadi) என்று அழைக்கப்படுகின்ற இந்தியாவின் தமிழ்நாடு கோயம்புத்தூர் மாவட்டத்தில் இருக்கும் ஒரு நகரம் ஆகும். இது எட்டிமடை பேரூராட்சி மற்றும் மதுக்கரை தாலுகாவிற்கு உட்பட்டது. இது சேலம் - கொச்சி நெடுஞ்சாலையில் அமைந்துள்ளது.
# கந்தேகவுண்டன் சாவடி

## அமைவிடம்

இந்த ஊர் கோயம்புத்தூர் காந்திபுரத்திலிருந்து 21 கி.மீ. தொலைவிலும், உக்கடத்திலிருந்து 17 கி.மீ. தொலைவிலும் தொலைவிலும் அமைந்துள்ளது. இதனருகே மதுக்கரை 8 கி.மீ.; எட்டிமடை 3 கி.மீ.; வாளையார் 7 கி.மீ தொலைவில் உள்ளன. இவ்வூர் அமிர்தா பல்கலைக்கழக வளாகத்தில் இருந்து 4 கி.மீ. தொலைவில் அமைந்துள்ளது.
# கந்தேகவுண்டன் சாவடி

## பொருளாதாரம் மற்றும் கலாச்சாரம்

இந்த ஊரில் காவல் நிலையம் உள்ளது. இங்கு விவசாயமே பிரதான பொருளாதாரம். கே ஜி சாவடியைச் சுற்றி சில கல்வி நிறுவனங்கள் உள்ளன. இந்த நகரம் முதன்மையாக கொங்கு வேளாளர் கவுண்டர் சமூகத்தின் பரம்பரையாக உள்ளது.
# சாந்தி லால் சாப்லாட்

**சாந்தி லால் சாப்லாட்** (*Shanti Lal Chaplot*) என்பவர் இந்தியாவின் ராஜஸ்தானின் பாரதிய ஜனதா கட்சியின் மூத்த தலைவர், முன்னாள் நாடாளுமன்ற உறுப்பினர் மற்றும் ராஜஸ்தான் சட்டமன்றத்தின் முன்னாள் சபாநாயகர் ஆவார். இவர் 7 ஏப்ரல் 1995 முதல் 18 மார்ச் 1998 வரை இப்பதவியிலிருந்தார்.  
இவர் 2 மார்ச் 1946 அன்று உதய்பூர் மாவட்டத்தில் உள்ள சன்வாட்டில் ஸ்ரீ சுனிலால் சாப்லாட்டுக்கு மகனாகப் பிறந்தார். உதய்பூர் மாவட்டத்தில் உள்ள மவ்லியிலிருந்து ஐந்து முறை சட்டமன்ற உறுப்பினராக இருந்தவர் ஆவார். மேலும் உதய்பூரிலிருந்து 12வது மக்களவை உறுப்பினராகத் தேர்ந்தெடுக்கப்பட்டார். 2008ஆம் ஆண்டிற்கான "சிறந்த சட்டமன்ற உறுப்பினர் விருதை" இவர் பெற்றுள்ளார்.
# சாம்ரத் லால் மீனா

**சாம்ரத் லால் மீனா** (*Samrath Lal Meena*) என்பவர் இந்தியாவின் ராஜஸ்தானில் உள்ள பாரதிய ஜனதா கட்சியின் அரசியல்வாதி ஆவார். இவர் 24 சூலை 1998 முதல் 4 சனவரி 1999 வரை ராஜஸ்தான் சட்டமன்றத்தின் முன்னாள் சபாநாயகராகப் பதவியிலிருந்தார்.  
ஆல்வார் மாவட்டத்தில் உள்ள ராஜ்கர் தொகுதியிலிருந்து ஐந்து முறை சட்டமன்ற உறுப்பினராக இருந்தவர் ஆவார். இவர் தெக்ரீன் ராஜ்கர் கிராமத்தைச் சேர்ந்தவர். இவர் மே 2014-ல் இறந்தார்.
# அர்ஜினூசி சமர்

**அர்ஜினூசி கடற்படை சமர்** (*Battle of Arginusae*) என்பது கிமு 406 இல் பெலோபொன்னேசியன் போரின் போது நடந்த கடற் சமராகும். இந்த சமரானது லெஸ்போஸ் தீவின் கிழக்கே அர்ஜினூசே தீவுகளில் உள்ள கேனே நகருக்கு அருகில் நடந்தது. போரில், எட்டு ஸ்ரடிகெசுகளின் தலைமையிலான ஏதெனியன் கடற்படையானது காலிக்ராடிடாசின் தலைமையிலான எசுபார்த்தன் கடற்படையைத் தோற்கடித்தது. முந்தைய போரில் எசுபார்தன்கள் பெற்ற வெற்றியால் ஏதெனியர்கள் இந்தப் போருக்காக துரிதமாக செயல்பட்டனர். கோனானின் தலைமையின் கீழ் ஏதெனியன் கடற்படை மிட்டிலீனில் முற்றுகையிடப்பட்டது; கோனானை விடுவிப்பதற்காக, ஏதெனியர்கள் அவசரமாக படையை உருவாக்கினர். இதற்காக புதிதாக கப்பல்கள் கட்டப்பட்டன. இதற்காக கோயில் உண்டியல் பணம்கூட எடுக்கப்பட்டது. ஏகாதிபத்தியத்தைக் காக்க எல்லாவித தியாகத்துக்கும் ஏதெனியர்கள் சித்தமாக இருந்தனர். புதிதாக கட்டப்பட்ட கப்பல்கள் அனுபவமற்ற பணியாளர்களால் இயக்கப்படுவதாக இருந்தது. இந்த அனுபவமற்ற கடற்படையானது தந்திரோபாய ரீதியாக எசுபார்த்தன்களை விட மாற்றுகுறைந்ததாக இருந்தது. ஆனால் அதன் தளபதிகள் புதிய மற்றும் வழக்கத்திற்கு மாறான தந்திரங்களைப் பயன்படுத்துவதன் மூலம் இந்த குறைபாட்டைத் தவிர்த்தனர். இதனால் ஏதெனியர்கள் வியத்தகு, எதிர்பாராத வெற்றியைப் பெற்றனர். போரில் ஈடுபட்ட அடிமைகள், மெட்டிக்குகள் போன்றோருக்கு ஏதெனியன் குடியுரிமை வழங்கப்பட்டிருக்கலாம்.  
வெற்றி செய்தியை ஏதென்சு மகிழ்ச்சியுடன் எதிர்கொண்டது. எவ்வாறாயினும், போருக்குப் பிறகு நடந்தவைகளால் அவர்களின் மகிழ்ச்சி குறைந்தது. போரில் சேதமுற்ற அல்லது முழுகிய 25 ஏதெனியன் கப்பல்களில் இருந்து தப்பிப்பிழைத்தவர்களை மீட்க கப்பல்கள் அனுப்பபட்டன. ஆனால் திடீரென்று புயல் வீசியது. இதனால் மீட்புப் பணி தடைபட்டது. மேலும் ஏராளமான மாலுமிகள் நீரில் மூழ்கினர். ஏதென்சில் பொதுமக்களுக்கு இது தெரியவந்ததும் அவர்கள் மத்தியில் கோபம் வெடித்தது. இதனால் கடற்படை தளபதிகள் ஏதென்சுக்கு விசாரணைக்காக வரவழைக்கப்பட்டனர். சட்டசபையில் கடும் விசாரணைக்குப் பிறகு அர்ஜினூசி சமரில் தலைமை வகித்த எட்டு தளபதிகளுமே குற்றவாளிகள் என தீர்ப்பளிக்கப்பட்டது. ஆறு பேருக்கு மரண தண்டனை உடனே நிறைவேற்றப்பட்டது. இருவர் விசாரணைக்கே வரவில்லை. சில காலம் கழித்து சட்டசபை தன்னுடைய இந்த செயலுக்காக மிகவும் மனம் வருந்தியது.  
இதற்கிடையில், எசுபார்த்தாவில், காலிக்ராட்டிடாசை ஆதரித்த பாரம்பரியவாதிகள், ஏதென்சுடன் அமைதி உடன்பாடு மேற்கொள்ள அழுத்தம் கொடுத்தனர். போர் தொடர்ந்தால் தங்கள் எதிரியான லைசாந்தர் மீண்டும் பொறுப்புக்கு வர வழிவகுக்கும் என்பதை அறிந்து அமைதி உடன்பாட்டுக்கு அழுத்தம் தந்தனர். இந்த பிரிவினரின் கோரிக்கை எசுபார்த்தாவில் ஏற்கப்பட்டது. அதன்படி ஒரு தூதுக்குழு ஏதென்சுக்கு அமைதி உடன்பாடு காண அனுப்பப்பட்டது; இருப்பினும், ஏதெனியர்கள் இந்த வாய்ப்பை நிராகரித்தனர். இதனால் லைசாந்தர் ஏஜியன் கடற் பகுதிக்கு புறப்பட்டு கடற் போருக்கு தலைமை தாங்கினார். இதன் பிறகு ஒரு ஆண்டுக்குள் ஈகோஸ்ப்போடாமி சமரில் அவர் வெற்றியை ஈட்டி போரை முடிவுக்கு கொண்டுவந்தார்.  
=
# வில்லெம் டபோ

**வில்லியம் ஜேம்சு டஃபோ** (பிறப்பு: சூலை 22, 1955) என்பவர் அமெரிக்க நாட்டு நடிகர் ஆவார். இவர் நான்கு அகாதமி விருது, நான்கு இசுக்ரீன் ஆக்டர்ஸ் கில்ட் விருதுகள், மூன்று கோல்டன் குளோப் விருது மற்றும் பிரித்தானிய அகாடமி திரைப்பட விருதுகள் ஆகியவற்றுக்கான பரிந்துரைகளைப் பெற்றதோடு, சிறந்த நடிகருக்கான வோல்பி கோப்பை உட்பட பல்வேறு பாராட்டுகளைப் பெற்றார்.  
இவர் 1980 ஆம் ஆண்டு வெளியான கேவன்ஸ் கேட் என்ற திரைப்படத்தின் மூலம் நடிகராக அறிமுகமானார், அதை தொடர்ந்து பிலாடூன் (1986), இசுபைடர்-மேன் (2002), இசுபைடர்-மேன் 2 (2004), இசுபைடர்-மேன் 3 (2007), அக்வாமேன் (2018), சாக் சினைடரின் ஜஸ்டிஸ் லீக் (2021), இசுபைடர்-மேன்: நோ வே ஹோம் (2021), அக்வாமேன் அண்டு தி லோச்டு கிங்டோம் (2022) போன்ற பல திரைப்படங்களில் வெவ்வேறு கதாபாத்திரங்களில் தோன்றியுள்ளார்.
# ஈகோஸ்ப்பொட்டாமி

**ஈகோஸ்ப்பொட்டாமி** (*Aegospotami*, , *Aigos Potamoi*, அல்லது *Aegospotamos* (அதாவது *ஆட்டு ஒடை* ) என்பது செஸ்டோசின் வடகிழக்கில் ஹெலஸ்பாண்டில் (நவீன துருக்கியம் *Çanakkale Boğazı* ) பாய்ந்து செல்லும் ஒரு சிறிய ஆற்றின் பண்டைய கிரேக்க பெயராகும்.  
இந்த ஆற்றின் முகத்துவாரத்தில் கிமு 405 இல் தீர்க்கமான ஈகோஸ்ப்பொட்டாமி சமர் நடந்தது. இதில் லைசாந்தர் ஏதெனியன் கடற்படையை அழித்தார். அதன் வழியாக பெலோபொன்னேசியப் போரை முடிவுக்கு கொண்டுவந்தார். கிமு 5 மற்றும் 4 ஆம் நூற்றாண்டு நாணயங்களால் அச்சிடப்பட்ட இதே பெயரில் அமைந்து உள்ள பண்டைய கிரேக்க நகரம், செர்சோனீஸில் உள்ள பண்டைய திரேசில் இந்த ஆறு அமைந்துள்ளது.  
467 இல் மூத்த பிளினி மற்றும் அரிசுட்டாட்டில் உள்ளிட்டவர்களின் பண்டைய ஆதாரங்களின்படி கிமு 467 இல் ஒரு பெரிய விண்கல் ஈகோஸ்ப்பொட்டாமிக்கு அருகில் விழுந்தது. இது பழுப்பு நிறமாகவும், ஒரு சுமை வண்டி அளவு கொண்டதாகவும் விவரிக்கப்பட்டது. விண்கல் விழுந்த நேரத்தில் ஒரு வால் நட்சத்திரம் காணப்பட்டது. அது ஹாலியின் வால் நட்சத்திரம் என தற்காலிகமாக அடையாளம் காணப்பட்டது. இது ஹாலியின் வால் நட்சத்திரத்தின் முதல் ஐரோப்பிய பதிவாக இருக்கலாம்.  
ஈகோஸ்ப்பொட்டாமி நவீன துருக்கிய நகரமான Sütlüce, Gelibolu வின் வடகிழக்கில் தார்தனெல்சுவில் அமைந்துள்ளது.
# வெள்ளை வயிற்று மரங்கொத்தி

**வெள்ளை-வயிற்று மரங்கொத்தி** அல்லது **பெரிய கருப்பு மரங்கொத்தி** (White-bellied woodpecker)(*டிரையோகோபசு ஜாவென்சிசு*) என்பது இந்தியத் துணைக்கண்டம் மற்றும் தென்கிழக்கு ஆசியா உட்பட வெப்பமண்டல ஆசியாவின் பசுமையான காடுகளில் காணப்படுகிறது. இது 14 துணையினங்களைக் கொண்டுள்ளது. அந்தமான் மரங்கொத்தி (*டிரையோகோபசு ஹோட்ஜி* ) முன்னர் இதன் துணையியினமாகக் கருதப்பட்ட குழுவில் ஒன்று. இத்தீவுகளில் காணப்படும் பல துணையினங்கள் அழிவிற்கு உள்ளாகும் ஆபத்தில் உள்ளன. சில அழிந்துவிட்டன. வெள்ளை நிறத்தின் பரவல் மற்றும் உருவ அளவு ஆகியவற்றில் இவை வேறுபடுகிறது. இவை ஆசிய மரங்கொத்திகளில் மிகப்பெரியவை. பெரிய பட்டுப்போன மரங்களில் கூடு கட்டுகின்றன. பெரும்பாலும் இக்கூடுகளை ஆறுகளுக்கு அருகில் உள்ள மரங்களில் அமைக்கின்றன. சிறிய மரங்கொத்திகளை விட அவற்றின் ஒலி அளவு அதிகமாக உள்ளது.
# வெள்ளை வயிற்று மரங்கொத்தி

## விளக்கம்

இந்த சிற்றினம் மரங்கொத்தி உயிரினங்களில் மிகப்பெரிய ஒன்றாகும். முதிர்ச்சியடைந்த மரங்கொத்தி வரை இருக்கும். ஆசிய மரங்கொத்தி இனங்களில் பெரிய ஸ்லேட்டி மரங்கொத்திக்கு அடுத்தபடியாக இரண்டாவது இடத்தில் இது உள்ளது. இந்த சிற்றினம் வடக்கு கருப்பு மரங்கொத்தி மற்றும் வட அமெரிக்க பைலேட்டட் மரங்கொத்தி ஆகியவற்றுடன் நெருங்கிய தொடர்புடையதாகக் கருதப்படுகிறது. உடல் நிறை வரை மாறுபடும். நிலையான அளவீடுகளில், இறக்கை நாண் இருக்கும்; வால் வரையும், அலகு வரையும் கணுக்கால் எலும்பு வரை உள்ளது.  
ஹோட்ஜ்சோனி என்ற துணையினமானது வெண்மையான கீழ் இறக்கை மறைப்புக்களையும், பின்தொடைப் பகுதியினையும் கொண்டுள்ளது. முகத்தில் வெண்மை இல்லை, ஆனால் பரிந்துரைக்கப்பட்ட இனத்தில் இளம் பறவையின் தொண்டைப்பகுதியில் வெள்ளைக் கோடுகள் காணப்படும். இந்தச் சிற்றினத்தின் குரல் மற்றும் உருவ அமைப்பு மற்ற தென்கிழக்கு ஆசியத் துணையினங்களிலிருந்து வேறுபடுகிறது. இதனால் இதனைச் சிற்றினங்கள் நிலைக்கு உயர்த்தும் அளவுக்கு பெரியதாக இருக்கும் என்று பரிந்துரைக்கப்படுகிறது. தனிமையில் இருக்கும் முதிர்ச்சியடைந்த மரங்கொத்திகள் ஒரு மணி நேரம் கால அளவிற்கு உணவு தேடலாம். பொதுவாகக் கூடுகளில் இரண்டு முட்டைகள் காணப்படும். இவை முக்கியமாக எறும்புகள் அல்லது மரப்பட்டையின் அடியில் காணப்படும் பூச்சிகளை உண்கின்றன. ஆனால் சில சமயங்களில் பழங்களை எடுத்துக்கொள்கின்றன. மனித நடமாட்ட பகுதிகளுக்கு வருவதை இவை குறைத்துக்கொண்டால், நன்கு பயன்படுத்தப்பட்ட தடங்கள் மற்றும் மனிதர்கள் தொந்தரவு செய்யும் பகுதிகளுக்கு அருகில் கூடு கட்டவும் இவற்றால் முடியும். இவை குறுகிய, கூர்மையான *குக்* முதல் அதிக *குயிக்*, *கீவ்*, கீ-யோவ் என ஒலி எழுப்பும். நீண்ட ஒலி அழைப்புகளைப் பறக்கும் முன் எழுப்பும்.
# வெள்ளை வயிற்று மரங்கொத்தி

## துணை இனங்கள்

பதினான்கு கிளையினங்கள் விவரிக்கப்பட்டுள்ளன:  
- *டி. ஜா. ஜாவென்சிசு* (ஹார்ஸ்ஃபீல்ட், 1821) (தெற்கு தாய்லாந்து முதல் போர்னியோ வரை)
- *டி. ஜா. பிலிப்பினென்சிசு* (ஸ்டீயர், 1890) (பிலிப்பைன்ஸ்; பரிந்துரைக்கப்பட்ட கிளையினங்களில் அடிக்கடி உட்படுத்தப்படுகிறது)
- *டி. ஜா. செபுயென்சிசு* கென்னடி, 1987 (செபு தீவு); 1950 களில் இருந்து காணப்படவில்லை மற்றும் அழிந்திருக்கலாம்
- *டி. ஜா. கன்பூசசு* (ஸ்ட்ரெஸ்மேன், 1913) (லூசோன்; *எஸ்த்லோடெரஸை* உள்ளடக்கியது (பார்க்சு, 1971))
- *டி. ஜா. ஃபெடெனி* (பிளைத், 1863) (தாய்லாந்து, லாவோசு மற்றும் பர்மா)
- *டி. ஜா. பாரெசுடி* உரோத்சைல்ட், 1922 (வடக்கு மியான்மர் மற்றும் சிச்சுவான், சீனா)
- *டி. ஜா. ஹர்கிட்டி* (ஷார்ப், 1884) (பலவான்)
- இந்திய வெள்ளை வயிற்று மரங்கொத்தி *டி. ஜா.* ஹோட்ஜ்சோனி (ஜெர்டன், 1840) (முக்கியமாக இந்தியாவின் மேற்குத் தொடர்ச்சி மலைகள், ஆனால் மத்திய இந்தியா மற்றும் கிழக்குத் தொடர்ச்சி மலைகளிலிருந்தும் அறியப்படுகிறது)
- *டி. ஜா. மைண்டோரென்சிசு* (ஸ்டீயர், 1890) (மின்டோரோ)
- *டி. ஜா. மல்டிலுனாடசு* (மெக்ரிகோர், 1907) (பசிலன், தினகட், மிண்டனாவ்)
- *டி. ஜா. பர்வசு* (ரிச்மண்ட், 1902) (சிமுலூ தீவு)
- *டி. ஜா. பெக்டோரலிசு* (ட்வீடேல், 1878) (சமர், போஹோல் மற்றும் பிற தீவுகள்)
- *டி. ஜா. ரிச்சர்ட்சி* (டிரிஸ்ட்ராம், 1879) (டிரிஸ்ட்ராம் மரங்கொத்தி ; வட கொரியாவில் மட்டுமே காணப்படுகிறது, தென் கொரியா மற்றும் சுஷிமா, ஜப்பானில் அழிந்து விட்டது)
- *டி. ஜா. சுலுயென்சிசு* (டபுள்யூ. பிளாசியசு, 1890) (சுலு)  
அந்தமான் மரங்கொத்தி (*டிரையோகோபசு ஹோட்ஜி*) கடந்த காலத்தில் ஒரு துணையினமாகக் கருதப்பட்டது. இந்த சிற்றினம் கடந்த காலத்தில் *திரிபோனாக்ஸ்* மற்றும் *மேக்ரோபிகஸ்* இனத்தில் வைக்கப்பட்டது.
# வெள்ளை வயிற்று மரங்கொத்தி

## நடத்தை மற்றும் சூழலியல்

இந்த பெரிய கருப்பு மரங்கொத்தி பொதுவாக தனித்தனியாகவோ அல்லது இணையாகவோ காணப்படும். சில சமயங்களில் மூன்றாவதாக ஒரு மரங்கொத்தியும் சேர்ந்து இருக்கலாம். இவை சத்தமாக ஒலி எழுப்பும். இவை குறிப்பாக இனப்பெருக்க காலத்தில் உரத்த ஒலியினை எழுப்புகின்றன. இனப்பெருக்க காலம் முக்கியமாக சனவரி முதல் மார்ச் வரை உள்ளது. கூட்டினை பெரிய பட்டுப்போன மரத்தில் கட்டுகின்றன. இரண்டு வெள்ளை முட்டைகள் கொண்ட கூடுகள் வழக்கமாகக் காணப்படும். மத்திய இந்தியாவில் உள்ள பஸ்தரில், பழங்குடியினரால் குஞ்சுகள் வேட்டையாடப்படுகின்றன. இதன் விளைவாக இந்த பறவைகள் இங்கு அரிதாகவே காணப்படுகின்றன.
# அர்ஜினூசி

பாரம்பரியக் காலத்தில், **அர்ஜினூசே** (*Arginusae*, *Arginousai* ) என்று அறியப்பட்டது நவீன துருக்கியின் கடலோரம் உள்ள டிகிலி தீபகற்பத்தில் உள்ள மூன்று தீவுகளைக் குறிப்பதாகும். இது பெலோபொன்னேசியன் போரின் போது அர்ஜினூசே சமரின் தளமாக அறியப்படுகிறது. இதில் உள்ள பெரிய தீவில் கேனே நகரம் உருவான பிறகு இவை கூட்டாக **கனேயா** என்றும் குறிப்பிடப்பட்டன. தற்போது இரண்டு தீவுகளே எஞ்சியுள்ளன. அதே சமயம் மூன்றாவது மற்றும் பெரிய தீவானது நவீன சிற்றூரான படேம்லிக்கு அருகில் பிரதான நிலப்பகுதியுடன் இணைந்துபோயுள்ளது.  
- பாஸ்டன் தீவுகள்
- **கரிப் தீவு** ( , உண்மையில் "விசித்திர தீவு"); நிசிடா அசானோ
- **கலேம் தீவு** ( , உண்மையில் "பென் தீவு"); நிகோலோ, வ்ராச்சோஸ் நிகோலோஸ்
- **கேன் தீபகற்பம்** அல்லது **பிரோமண்டரி** , **அர்ஜினூசி** ( ; ) பழங்காலத்தில், அது ஒரு தீவாக இருந்தபோது; கேனேயா, கேனே, Κάνη  
அர்ஜினூசி பழங்கால நகரமான கேனேயின் தளமாகும் .  
அர்ஜினூசி (Arginusae and Argennusa) என்ற பெயரானது பண்டைய கிரேக்க *arginóeis*, *argennóeis* (ἀργινόεις, ἀργεννόεις) சொல்லான, "பிரகாசமான-பிரகாசம்" என்பதிலிருந்து வந்தவை.
# லிப்பிஸ் மாவட்டம்

**லிப்பிஸ் மாவட்டம்** (ஆங்கிலம்: *Lipis District*; மலாய்: *Daerah Lipis*; சீனம்: 立卑县; ஜாவி: ﻟﻴﭭﻴﺲ ); என்பது மலேசியா, பகாங் மாநிலத்தில் உள்ள ஒரு மாவட்டம். இதன் தலைப் பட்டணம் கோலா லிப்பிஸ். பகாங் மாநிலத்தில் வட மேற்கில் அமைந்து உள்ளது.  
பகாங் மாநிலத்தில் மிகப் பழமையான நகரங்களில் கோலா லிப்பிஸ் நகரமும் ஒன்றாகும். கோலாலம்பூரில் இருந்து 171 கி.மீ.; குவாந்தான் நகரில் இருந்து 235 கி.மீ. தொலைவிலும் இந்த நகரம் உள்ளது.  
லிப்பிஸ் மாவட்டத்திற்கு மேற்கில் கேமரன் மலை, கிழக்கில் ஜெராண்டுட்; வடக்கில் ரவுப் ஆகிய நகரங்கள் உள்ளன. தவிர கிழக்கில் பேராக் மாநிலம்; வடக்கில் கிளாந்தான் மாநிலம் ஆகியவை எல்லைகளாக உள்ளன.
# லிப்பிஸ் மாவட்டம்

## பொது

பிரித்தானியர்கள் இந்த மாவட்டத்திற்கு வருவதற்கு முன்னதாகவே, மக்கள் இங்கு குடியேறி இருந்தனர். 1887-ஆம் ஆண்டில் ரவுப் நகரில் தங்கம் தோண்டி எடுக்கப் பட்டது. அதனால் கோலா லிப்பிஸ் நகரத்திலும், லிப்பிஸ் மாவட்டத்திலும் மக்கள் குடியேற்றம் அதிகமானது.  
கோலா லிப்பிஸ் நகரம் 1898-ஆம் ஆண்டில் இருந்து 1955-ஆம் ஆண்டு வரை 57 ஆண்டுகளுக்கு பகாங் மாநிலத்தின் நிர்வாகத் தலைநகராக இருந்தது. அதன் பின்னர் குவாந்தான் புதிய தலைநகராக தேர்ந்தெடுக்கப்பட்டது.  
ஈயம், தங்கம் போன்ற கனிமங்கள் மற்றும் காட்டுப் பொருட்களின் விளைச்சல்களுக்கு லிப்பிஸ் மாவட்டம் பெயர் பெற்றது. லிப்பிஸ் மாவட்டத்தில் 10 முக்கிம்கள் உள்ளன.
# லிப்பிஸ் மாவட்டம்

## பொது

### தாமான் நெகாரா தேசியப் பூங்கா

இந்த மாவட்டத்தில் மெராப்போ எனும் சிறுநகரம் உள்ளது. அங்கு இருந்து 7 கி.மீ. தொலைவில் சுங்கை ரேலாவ் எனும் இடம் உள்ளது. இந்த இடம்தான் தாமான் நெகாரா எனும் தேசியப் பூங்காவின் நுழைவு இடங்களில் ஒன்றாகும்.  
தித்திவாங்சா மலைத்தொடரில் இந்த மாவட்டத்தின் நடு மையத்தில் அமைந்து உள்ளது.  
தீபகற்ப மலேசியாவில் மிக உயர்ந்த மலையான குனோங் தகான் மலை; இந்த மாவட்டத்தில் தான் உள்ளது. குனோங் தகான் மலை ஏறுபவர்கள் கோலா லிப்பிஸ் வந்த பின்னர் கோலா தகான், மெராப்போ வழியாகப் பயணங்களைத் தொடங்குவார்கள்.  
இந்த மாவட்டத்தில் பெரும்பான்மையான உள்ளூர்வாசிகள் கிளாந்தான்-பட்டாணி மலாய் மொழி பேச்சு வழக்கைப் பயன்படுத்துகின்றனர்.
# லிப்பிஸ் மாவட்டம்

## மக்கள் தொகையியல்

2010-ஆம் ஆண்டு நிலவரப்படி, லிப்பிஸ் மாவட்டத்தில் 74,581 பேர் வசிக்கின்றனர். பெரும்பான்மையாக மலாய் மக்கள் (85.3%); சீனர்கள் 10.5%; இந்தியர்கள் 4%; மற்றவர்கள் 0.2%.  
| லிப்பிஸ் மாவட்ட இனக்குழுக்கள் (2010 மக்கள் தொகை கணக்கெடுப்பு) |  |  |
| --- | --- | --- |
| மலாய்க்காரர்கள் | 74,694 | 87.5% |
| சீனர்கள் | 7,630 | 8.9% |
| இந்தியர்கள் | 2,872 | 3.4% |
| மற்றவர்கள் | 145 | 0.2% |  
மாயா *(Mayah)* இனத்தைச் சேர்ந்த ஓராங் அஸ்லி மக்களில், மின்டில் மொழி *(Mintil language)* பேசுபவர்கள் 400 பேர் இந்த லிப்பிஸ் மாவட்டத்தில் உள்ளனர்.
# லிப்பிஸ் மாவட்டம்

## மக்கள் தொகையியல்

### லிப்பிஸ் மாவட்டத்தில் உள்ள தமிழ்ப்பள்ளிகள்

லிப்பிஸ்மாவட்டத்தில் *(Kuala Lipis District)* 4 தமிழ்ப்பள்ளிகள் உள்ளன. அவற்றில் 137 மாணவர்கள் பயில்கிறார்கள். 34 ஆசிரியர்கள் பணியாற்றுகிறார்கள்.  
| CBD3047 | கோலா லிப்பிஸ்
Kuala Lipis | SJK(T) Kuala Lipis | கோலா லிப்பிஸ் தமிழ்ப்பள்ளி | 27200 | கோலா லிப்பிஸ் | 47 | 9 |  |
| --- | --- | --- | --- | --- | --- | --- | --- | --- |
| CBD3048 | கம்போங் புடு
Kampung Budu | SJK(T) Ladang Budu Benta | புடு தோட்டத் தமிழ்ப்பள்ளி (பெந்தா) | 27300 | பெந்தா | 11 | 8 |  |
| CBD3049 | பெந்தா தோட்டம்
Ladang Benta | SJK(T) Ladang Benta | பெந்தா தோட்டத் தமிழ்ப்பள்ளி | 27300 | கோலா லிப்பிஸ் | 46 | 10 |  |
| CBD3050 | பாடாங் தெங்கு
Padang Tengku | SJK(T) Ladang Selborne | செல்போன் தோட்டத் தமிழ்ப்பள்ளி (கோலா லிப்பிஸ்) | 27100 | பாடாங் தெங்கு
(கோலா லிப்பிஸ்) | 33 | 7 | } |
# நேர்மையான மரம்வெட்டி

**நேர்மையான மரம்வெட்டி** என்பது ஈசாப்பின் நீதிக்கதைகளில் ஒன்றாகும். ஒருவரது சுயநலத்தை விடவும் நேர்மை முக்கியம் என இந்த நீதிக்கதை வலியுறுத்துகிறது.
# நேர்மையான மரம்வெட்டி

## கதை

ஒரு மரம்வெட்டியின் கோடாரி மரம் வெட்டும்போது கை தவறி ஆற்றில் விழுந்துவிடுகிறது. தன் வாழ்வாதாரத்துக்கு ஒரே வழியான கோடாரி விழுந்துவிட்டதால் அவர் உட்கார்ந்து அழுகிறார். அவர் மீது இரக்கம் கொண்ட ஒரு தேவதை தண்ணீரில் மூழ்கி ஒரு தங்கக் கோடாரியுடன் வெளியே வருகிறது. "நீ தொலைத்த கோடாரி இதுதானா?" எனக் கேட்கிறது. மரம்வெட்டி இல்லை என்கிறார். தேவதை ஒரு வெள்ளிக் கோடாரியுடன் வந்தபோதும் அவர் இதே பதிலைக் கூறுகிறார். அவருடைய கோடாரியைத் தேவதை கொண்டு வந்து காட்டியபோது தான் அவர் தன்னுடையது என்கிறார். அவருடைய நேர்மையைக் கண்டு மகிழ்ந்த தேவதை அந்த மூன்று கோடாரிகளையும் அவரையே வைத்துக் கொள்ளுமாறு கூறுகிறது. இந்நிகழ்வைப் பற்றி அறிந்த, பொறாமையுடைய அவரது அண்டைவீட்டு மனிதன் அந்த ஆற்றுக்குச் சென்று தன்னுடைய கோடாரியையும் தண்ணீருக்குள் வீசுகிறான். அங்கு உட்கார்ந்து புலம்புகிறான். அந்த தேவதை தோன்றியது. தண்ணீருக்குள் மூழ்கி அவனிடம் ஒரு தங்கக் கோடாரியைக் காட்டியது. பேராசை கொண்ட அவன் அது தன்னுடையது தான் என்கிறான். பொய் கூறியதற்காக தங்கக் கோடாரி மற்றும் அவனது சொந்தக் கோடாரி இரண்டையுமே அவனுக்குக் கிடைக்காமல் செய்கிறது அந்தத் தேவதை.
# நேர்மையான மரம்வெட்டி

## கலைகளில் இந்நீதிக்கதை

இந்நீதிக்கதையின் பெயரைக் கொண்டுள்ள சில ஓவியங்கள் அகண்ட நிலப்பரப்புகளையும் சிறிய நபர்களை நடுப்பகுதியில் கொண்டும் காணப்படுகிறது. தேசிய அருங்காட்சியகம், லண்டனில் உள்ள சால்வடோர் ரோசா என்ற ஓவியரின் *மெர்க்குரி மற்றும் நேர்மையற்ற மரக்காரர்* இல் வரையப்பட்டதாகும். சியார்ச் ராபர்ட்சன் என்ற ஓவியர் வரைந்த 18ஆம் நூற்றாண்டு நீர் வண்ண ஓவியம் இதில் இருந்து பெறப்பட்டதாக அறியப்படுகிறது. சார்லசு ஆன்ட்ரே வான் லூ என்ற பிரெஞ்சு ஓவியர் தன்னுடைய ஒரு ஓவியத்தில் இந்நீதிக்கதையில் வரும் பாத்திரங்களுக்கு அதிக முக்கியத்துவம் கொடுத்துள்ளார். அந்த ஓவியத்தில் கடவுள் அந்தரத்தில் பறந்தவாறு, ஆச்சரியத்துடன் மண்டியிட்டிருக்கும் மரக்காரருக்கு கோடாரிகளை அளிக்கிறார்.  
1987ஆம் ஆண்டு இக்கதையானது கிரீசு நாடு வெளியிட்ட ஈசாப்பின் நீதிக்கதைகள் பற்றிய 8 தபால் தலைகளில் ஒன்றாக இருந்தது. அதில் கடவுள் ஆற்றில் உள்ள ஒரு பாறையின் மீது அமர்ந்து மூன்று கோடாரிகளையும் கரையில் உள்ள தாடியுடைய ஒரு மரக்காரருக்குக் கொடுக்கும் படம் இருந்தது.
# நேர்மையான மரம்வெட்டி

## பிற பதிப்புகள்

நைஜீரியா, தாய்லாந்து, திபெத்து மற்றும் யப்பான், ஆகிய நாடுகளில் இதே கதையானது உள்நாட்டு வேறுபாடுகளுடன் கூறப்படுகிறது. எனினும் அடிப்படை கதையானது ஈசாப்பின் கதையில் உள்ளது போலவே உள்ளது. எபிரேய வேதாகமத்தில் ஆற்றில் இருந்து அதிசயமாக ஒரு கோடாரி எடுக்கப்படுவது இந்நீதிக்கதையை ஒத்துள்ளதாக உள்ளது. அதில் இறைதூதர் எலிசா தொலைந்து போன ஒரு கோடாரியை ஆற்றின் மேற்பரப்பில் மிதக்க வைக்கிறார்.
# கடவுள் உண்மையைப் பார்க்கிறார், ஆனால் காத்திருக்கிறார்

"**கடவுள் உண்மையைப் பார்க்கிறார், ஆனால் காத்திருக்கிறார்**" என்பது உருசிய எழுத்தாளர் லியோ டால்ஸ்டாய் எழுதிய ஒரு சிறுகதை ஆகும். இது 1872ஆம் ஆண்டு முதன் முதலில் வெளியிடப்பட்டது. தான் செய்யாத ஒரு கொலைக்காகத் தண்டனை அனுபவிக்கும் ஒரு மனிதனைப் பற்றி இச்சிறுகதை கூறியது.
# 1441

**1441** (**(MCDXLI**) பழைய யூலியன் நாட்காட்டியில் ஞாயிற்றுக்கிழமையில் தொடங்கிய ஒரு சாதாரண ஆண்டாகும். இது பொது ஊழி (பொ.ஊ), அனோ டொமினி (கிபி) காலத்தின் 1441 ஆம் ஆண்டும், 2-ஆம் ஆயிரமாண்டின் 441-ஆம் ஆண்டும், 15-ஆம் நூற்றாண்டின் 41-வது ஆண்டும் ஆகும்.
# 1441

## நிகழ்வுகள்

- பெப்ரவரி 12 – கேம்பிரிட்ச், அரசக் கல்லூரி இங்கிலாந்தின் ஆறாம் என்றி மன்னரால் தொடங்கப்பட்டது.
- நவம்பர் 20 – வெனிசுக் குடியரசுக்கும் மிலனுக்கும் இடையேயான போர் கிரெமோனா உடன்பாட்டை அடுத்து முடிவுக்கு வந்தது.
- வாகடூகு மோசி இராச்சியங்களின் தலைநகரானது.
- எத்தியோப்பியப் பேரரசைச் சேர்ந்த இருவர் காப்திக் மரபுவழித் திருச்சபை, இலத்தீன் திருச்சபை ஆகியவற்றின் சாத்தியமான ஒன்றியம் தொடர்பான பேச்சுவார்த்தைகளின் ஒரு பகுதியாக புளோரன்சில் இடம்பெற்ற ஒரு கிறித்தவ திருச்சபைக் கூட்டத்தில் கலந்து கொண்டனர். ஐரோப்பாவுடனான காப்திக் திருச்சபையின் எத்தியோப்பியக் கிளையின் ஆரம்பகால பதிவு செய்யப்பட்ட தொடர்பு இதுவாகும்.
- மாயா மக்கள் இரண்டு பிரிவுகளாகப் பிளவடைந்தனர்.
- லித்துவேனியாவின் உதவியுடன், ஆளுநர் காசி ஐ கிரே என்பவர் தனது மாகாணத்தை தங்க நாடோடிகளிடம் இருந்து பிரித்து கிரிமியக் கானரசை நிறுவினார்.
- அடிமைப்படுத்தப்பட்ட கறுப்பின ஆப்பிரிக்கர்கள் முதன் முதலாக ஐரோப்பாவிற்கு போர்த்துக்கல் இராச்சியத்தில் உள்ள லாகோசிற்குக் கொண்டு வரப்பட்டனர்.
- விஜயநகரப் பேரரசர் இரண்டாம் தேவ ராயன் ஒரிசாவின் கஜபதியுடனான போரில் மூன்றாவது தடவையும் தோற்கடித்தார்.
- இயக்குவகை அச்சு இயந்திரம் கண்டுபிடிக்கப்பட்டது (1440 அல்லது 1441).
# 1441

## பிறப்புகள்

- மார்ச் 24 – எர்னெஸ்டு, செருமானிய சாக்சனி ஆட்சியாளர் (இ. 1486)